ՊՊԾ գնդի գրավման գործով Ավան և Նոր Նորք ընդհանուր իրավասության դատարանում ընթացող նիստի մեկնարկից հետո «Սասնա ծռերի» անդամ Արմեն Լամբարյանը հայտարարությամբ հանդես եկավ՝ նշելով, որ չի ցանկանում նիստին մասնակցել և հրաժարվում է պաշտպանից: Նրան միացան մյուս ամբաստանյալները և հայտարարեցին, որ բոյկոտում են՝ ի աջակցություն հացադուլ հայտարարած ընկերների՝ Արմեն Բիլյանի և Սմբատ Բարսեղյանի: Ամբաստանյալները նշեցին նաև, որ հրաժարվում են իրենց պաշտպանների ծառայություններից և ցանկանում են լքել նիստերի դահլիճը: